ddrg/super_eurlex huggingface dataset:
H.

der henviser til, at ICJ den 7. december 2021 i sin kendelse anførte, at Aserbajdsjan skal træffe alle nødvendige foranstaltninger for at forebygge og straffe hærværk og vanhelligelse, der påvirker armensk kulturarv, herunder, men ikke begrænset til, kirker og andre religiøse samlingssteder, monumenter, landmærker, kirkegårde og artefakter; der henviser til, at ICJ beordrede Armenien og Aserbajdsjan til at træffe alle nødvendige foranstaltninger for at forhindre tilskyndelse til og fremme af racehad; der henviser til, at ICJ beordrede Aserbajdsjan til at beskytte alle personer, som blev fanget i forbindelse med konflikten i 2020, og som fortsat tilbageholdes, mod vold og legemsbeskadigelse; der henviser til, at ICJ i sine kendelser har anført, at begge parter skal afholde sig fra enhver handling, der kan forværre eller forlænge tvisten for domstolen eller gøre det vanskeligere at løse den;
39.

fremhæver vigtigheden af patientmobilitet og grænseoverskridende adgang til sikre sundhedsydelser af høj kvalitet i EU; minder om, at patienter ofte ikke har adgang til sundhedsydelser i nabolande på grund af forskellige systemer for godtgørelse af udgifter, og at grænsearbejdere kommer ud for forvirrende regler for beskatning og sociale ydelser, fordi medlemsstaterne har forskellige socialsikringsordninger; opfordrer derfor kraftigt til at fremme specifikke formidlingsløsninger såsom de såkaldte ZOAST-zoner (områder med organiseret adgang til grænseoverskridende sundhedsydelser), europæiske grupper for territorialt samarbejde (EGTS), sundhedsobservatorier og andre netværk, der kan hjælpe med at koordinere det grænseoverskridende samarbejde omkring sundhedsydelser i samarbejde med lokale, regionale og nationale myndigheder; understreger, at forbedringer af grænseoverskridende sundhedsydelser kan komme patienterne til gode ved at give dem lige adgang til sundhedstjenester og -infrastruktur i andre medlemsstater eller deres tilgrænsende regioner, herunder diagnosticering og kliniske forsøg, ud fra princippet om den »letteste, nærmeste, bedste og hurtigste« adgang; opfordrer til at sikre mere effektive transportmuligheder for patienter til de nærmeste faciliteter på den anden side af landegrænsen, samtidig med at det må erkendes, at tacklingen af alle retlige og administrative hindringer stadig udgør en byrde, som skal afhjælpes ved hjælp af en fremtidig europæisk forordning om en mekanisme til at imødegå retlige og administrative hindringer (ECBM);
H.

der henviser til, at institutionaliseret og udbredt korruption kombineret med et mangelfuldt retssystem, skaber et endemisk problem med straffrihed, idet omkring 95 % af mordene på journalister forbliver ustraffede; der henviser til, at kontoret for den særlige rapportør om ytringsfrihed under Den Interamerikanske Kommission for Menneskerettigheder har påpeget, at denne straffrihed sender et budskab om, at vold er tilladt, hvilket tilskynder til nye forbrydelser og leder til selvcensur; der henviser til, at den mexicanske regering ikke på korrekt vis har gennemført de reformer, der er nødvendige for at mindske vold og straffrihed, herunder for forbrydelser mod journalister og menneskerettighedsforkæmpere;
20.

understreger, at chikane på arbejdspladsen udgør et alvorligt angreb på en persons mentale og fysiske helbred, der kan få de ramte til at føle sig usikre på arbejdspladsen og i nogle tilfælde forhindre dem i at udføre deres arbejde; bemærker, at kvinder i langt højere grad end mænd risikerer at blive udsat for seksuel chikane; mener, at der på trods af alle anstrengelserne for at sikre en nultolerancepolitik over for chikane stadig er tilfælde af seksuel chikane i Europa-Parlamentet, og at bestræbelserne på at forebygge seksuel chikane bør øges; gentager derfor sin opfordring til at gennemføre følgende foranstaltninger med henblik på at forbedre politikkerne for bekæmpelse af chikane: a) offentliggørelse af den eksterne vurdering, der er foretaget af Det Rådgivende Udvalg for Behandling af Klager over Chikane vedrørende Medlemmer b) gennemførelse af en uafhængig evaluering — foretaget af eksterne auditører, der er blevet udpeget på gennemsigtig vis — af Europa-Parlamentets eksisterende Udvalg til Bekæmpelse af Chikane, som behandler klager over seksuel chikane blandt personalet, for så vidt angår dets effektivitet og om nødvendigt eventuelle ændringer, der skal foreslås snarest muligt og inden udgangen af denne valgperiode, for at sikre uafhængighed af politisk indflydelse og kønsbalance og undgå interessekonflikter i de eksisterende strukturer c) sikring af en mere omfattende og holistisk analyse af klager og retsmidler og ændring af sammensætningen af Det Rådgivende Udvalg for Behandling af Klager over Chikane for at sikre, at uafhængige eksperter med dokumenteret ekspertise i håndtering af spørgsmål om chikane på arbejdspladsen, herunder læger, terapeuter og juridiske eksperter, bliver formelle medlemmer med fuld stemmeret d) indførelse af obligatorisk undervisning i bekæmpelse af chikane for alle medlemmer, som skal gøres let tilgængelig, herunder ved at gøre kurset tilgængelig på alle officielle sprog eller med tolkning og målrettede outreachaktiviteter i de enkelte delegationer og politiske grupper e) indførelse af obligatorisk undervisning i Europa-Parlamentets nultolerancepolitik for alle, der regelmæssigt arbejder i Europa-Parlamentets bygninger, hvilket vil give dem redskaber til at genkende og indberette alle former for chikane, herunder navnlig seksuel chikane, samt skræddersyede oplysninger om tilgængelige støttestrukturer, hvilket vil gøre disse støttestrukturer mere alment kendte og lettilgængelige;
57.

fremhæver behovet for at etablere en passende opfølgningsmekanisme for mislykkede europæiske borgerinitiativer med henblik på at foretage en effektiv og seriøs vurdering af borgernes input, herunder at omdirigere borgerne til Udvalget for Andragender, da den manglende virkning kan føre til, at borgerne mister deres engagement; understreger den styrkede rolle, som Udvalget for Andragender skal spille under høringsprocesser; opfordrer Kommissionen til at samarbejde rettidigt med Parlamentet, når et europæisk borgerinitiativ anses for gyldigt, for at give Parlamentet mulighed for fuldt ud at udnytte tremånedersperioden til, at de relevant udvalg kan organisere den offentlige høring og forberede debatten på plenarmødet og beslutninger om gyldige europæiske borgerinitiativer; insisterer på, at formålet med den længere tidsramme i henhold til forordning (EU) 2019/788, inden for hvilken Kommissionen bør reagere på gyldige europæiske borgerinitiativer, grundlæggende er at give Kommissionen mulighed for fuldt ud at tage hensyn til de synspunkter og holdninger vedrørende de europæiske borgerinitiativer, der kommer til udtryk i løbet af undersøgelsesfasen, og for at tage behørigt hensyn til eventuelle mulige forslag til retsakter;
O.

der henviser til, at en peerevalueret videnskabelig undersøgelse, der blev gennemført i Mexico i 2021, påviste fysiologiske, metaboliske og økologiske virkninger af transgenintrogression (19) i vild bomuld og viste, at bl.a. ekspression af CP4-EPSPS-gener (glyphosattolerante) i vild bomuld under naturlige forhold ændrede sekretionsniveauet for ekstrafloral nektar og dermed dens forbindelse med forskellige myrearter såvel som omfanget af skader på planteædende dyr (20); der henviser til, at undersøgelsen fastslår, at »hvis vi ønsker at bevare den primære genpulje af vilde slægtninge på stedet, skal vi arbejde på at identificere de økologiske og evolutionære processer, der påvirkes af forekomsten og den fortsatte tilstedeværelse af disse transgener i deres populationer«, og at »når disse gener opdages, kan der hurtigt udformes afbødningsstrategier til at reducere skadens omfang«; der henviser til, at den mest effektive strategi til at afbøde transgenintrogression og de dermed forbundne risici for vilde bestande og biodiversitet i overensstemmelse med forsigtighedsprincippet ville være fra første færd at undgå dyrkning af transgene afgrøder;
I.

der henviser til, at medlemsstaterne indsendte mange kritiske bemærkninger til EFSA i løbet af den tre måneder lange høringsperiode (11); der henviser til, at disse kritiske bemærkninger omfatter, at de metodologiske tilgange, der anvendes i risikovurderingen af den genetisk modificerede raps, i nogle tilfælde adskiller sig fra dem, der anbefales i EFSA's retningslinjer, hvilket betyder, at risikovurderingen har klare mangler, og at der ikke kan drages solide konklusioner om sikkerhed, at det ikke kan fastslås med tilstrækkelig sikkerhed, at teststederne er repræsentative for de forskellige miljøforhold, der forekommer under kommerciel produktion af rapsmateriale importeret til Unionen, at niveauet af restkoncentrationer fra glyphosatbehandling og glyphosatmetabolitter i den genmodificerede raps ikke er blevet vurderet, at sikkerheden ved den genetisk modificerede raps ikke kan bekræftes uden oplysninger om koncentrationer af glyphosat, N-acetyl-glyphosat og dets metabolitter, og at der ikke foreligger dokumentation for, at acetyl-glyphosaten er fri for toksicitet;
18.

hilser de fire runder af EU-sanktioner over militærkuppet og den efterfølgende undertrykkelse velkommen; opfordrer indtrængende Rådet til at opføre Statsforvaltningsrådet (SAC) som en enhed i stedet for dets individuelle medlemmer på listen over fysiske og juridiske personer, enheder og organer, der er omfattet af restriktive foranstaltninger; glæder sig over EU's beslutning om at tilføje MOGE til listen over sanktionerede enheder; opfordrer Rådet til at ophæve den undtagelse, der udtrykkeligt giver EU's olie- og gasoperatører, der forbliver i Myanmar, tilladelse til at gennemføre finansielle transaktioner med MOGE, og opfordrer indtrængende medlemsstaterne til at afstå fra at gennemføre undtagelsen; opfordrer indtrængende Kommissionen og EU's medlemsstater til at sikre, at tilbagetrækningen af EU-virksomheder, der overholder sanktioner, ikke gavner juntaen, i overensstemmelse med FN's vejledende principper om erhvervslivet og menneskerettigheder, herunder ved at præcisere, at virksomheders aktier ikke kan sælges eller overføres til MOGE eller andre juntavirksomheder i forbindelse med håndhævelsen af sanktionerne; fremhæver, at yderligere international koordinering med ligesindede jurisdiktioner er afgørende; opfordrer Rådet til også at gå målrettet efter centralbankens reserver ved en yderligere sanktionsrunde; understreger, at dette ville kræve indefrysning af aktiver og forbud mod internationale finansielle overførsler over for de to statsejede banker, Myanmar Foreign Trade Bank og Myanmar Investment and Commercial Bank;
29.

bemærker, at effektiviteten af reducerede momssatser med hensyn til at fremme miljøvenlige varer stadig er vanskelig at vurdere på grund af manglende empirisk dokumentation, selv om der i visse casestudier og efter visse modeller kan måles positive virkninger; understreger imidlertid, at det for at fremme et miljøvenligt forbrug er af afgørende betydning for medlemsstaterne at udfase alle nulsatser og nedsatte satser for skadelige miljøvarer og -tjenester; opfordrer medlemsstaterne til at udfase reducerede satser for højforurenende varer og tjenesteydelser senest i 2030 for at nå EU’s klimamål, der er nedfældet i den europæiske grønne pagt; opfordrer medlemsstaterne til at undersøge gennemførelsen af kompensationsmekanismer for at hjælpe lavindkomsthusstande med at klare faldet i den disponible indkomst som følge af højere momssatser for forurenende varer og tjenesteydelser;
36.

advarer om, at større og mindre byer er særlig sårbare over for virkningerne af klimaændringerne; er yderst bekymret over, at hedebølger, der allerede er mere ekstreme i byer på grund af den urbane varmeeffekt, vokser i både intensitet og hyppighed, mens ekstreme tilfælde af nedbør og stormfloder sandsynligvis vil resultere i øgede oversvømmelser, som vi har set det i Europa i sommeren 2021, eller ekstreme snestorme som i vinteren 2020-2021, hvilket viser nødvendigheden af at øge modstandskraften over for katastrofer i byerne i væsentlig grad; opfordrer Kommissionen til, hvor det er hensigtsmæssigt, at styrke sit samarbejde med lokale myndigheder gennem eksisterende strukturer som f.eks. borgmesteraftalen, aftalen om grønne byer og borgmesteralliancen for den grønne pagt med henblik på at kortlægge de behov og udfordringer i forbindelse med klimaændringer, som byområderne står over for, at udforme fælles løsninger for at gøre byerne grønnere og at kanalisere investeringer i retning af lokale tiltag; opfordrer indtrængende de nationale, regionale og lokale myndigheder til ud over deres nationale energi- og klimaplaner at udarbejde bystrategier for tilpasning til klimaændringer, der tilskynder til investeringer med henblik på at omdanne byer og tilpasse dem til truslerne fra klimaændringerne;
(29)

Der er behov for at forenkle og lette bureaukratiet og lovgivningsmæssige krav og respektere nonprofitorganisationers selvregulerende natur for at sikre, at disse krav ikke er unødigt byrdefulde, og der er behov for strømlining af regler om stiftelse, registrering og afmelding og for modernisering af relaterede procedurer og systemer for at sikre et gunstigt miljø for nonprofitorganisationers operationer på tværs af Unionen og for at øge gennemsigtighed og tillid i sektoren. Der bør med henblik herpå fastsættes generelle forpligtelser for så vidt angår forenklingen af administrative regler samt specifikke forpligtelser vedrørende visse aspekter af de retlige rammer i dette direktiv.
35.

fremhæver, at manglen på EU-dækkende statistikker over ulykker forårsaget af legetøj har gjort det vanskeligt at foretage en kvantitativ vurdering af det beskyttelsesniveau, som legetøjsdirektivet giver og informere standardiseringsarbejdet vedrørende legetøj; mener, at utilstrækkelig koordinering og finansiering på EU-plan er den grundlæggende årsag til, at der ikke foreligger konsistente oplysninger, og opfordrer Kommissionen til at tage fat på dette i en kommende revision af direktivet; opfordrer Kommissionen til at vurdere muligheden for at oprette en paneuropæisk database for ulykker og skader med et særligt afsnit for legetøj, som er offentligt, brugervenligt og tilgængeligt for offentlige myndigheder, forbrugere og producenter, og som giver mulighed for at indføre og indsamle oplysninger om ulykker og skader, der opstår som følge af farligt legetøj, herunder det, der sælges online; mener endvidere, at en yderligere mulighed ville være at anvende indikatorer og data såsom dem, der er indsamlet fra informations- og kommunikationssystemet for markedsovervågning, Safety Gate og fælles tiltag til at vurdere legetøjsdirektivets effektivitet, og opfordrer Kommissionen til at vurdere muligheden for at etablere digitale løsninger, der kan forbedre sporbarheden i forsyningskæden og bidrage til et højere sikkerhedsniveau for legetøj;
52.

anerkender, at mange hindringer skyldes forvaltningernes begrænsede kapacitet til at levere ydelser af høj kvalitet i situationer med grænseoverskridende aktiviteter; mener, at digitaliseringen af offentlige tjenester og fuldt udbygget kapacitet inden for digital forvaltning stadig er afgørende for at slippe af med nogle af de besværlige ikketoldmæssige hindringer; opfordrer Kommissionen til at fremme anvendelsen af digitale værktøjer og opfordrer indtrængende medlemsstaterne til fuldt ud at engagere sig i digitaliseringen af offentlige tjenester; insisterer på udviklingen og anvendelsen af interoperable værktøjer og åbne kildekoder i den digitale forvaltning for at fremme udviklingen af digitale forvaltningsprocedurer, der er internationalt kompatible; minder i den forbindelse om, at de centrale bestemmelser vedrørende den fælles digitale portal skulle være trådt i kraft i alle EU's medlemsstater den 12. december 2020; understreger vigtigheden af princippet om »digital betjening som udgangspunkt« og »engangsprincippet«, hvilket vil spare borgere og virksomheder tid og penge, navnlig hvis de bruges mere bredt; bifalder forslaget om at tilføje et instrument vedrørende hindringer på det indre marked til den fælles digitale portal;
59.

opfordrer til en revision af den eksisterende reguleringsramme for EU's elektricitetsmarkeder for at fremme udnyttelsen af vedvarende offshoreenergi og udelukke kunstige handelsbarrierer, faste priser, subsidier og andre markedsfordrejende mekanismer, der hindrer en fortsat vellykket integration af vedvarende offshoreenergi; opfordrer Kommissionen og medlemsstaterne til nøje at analysere muligheden for at skabe særlige offshorebudområder og eksisterende budområder samt deres egnethed til at integrere den voksende kapacitet inden for vedvarende offshoreenergi; opfordrer Kommissionen til at identificere eksisterende reguleringsmekanismer, der med succes fremmer integrationen af vedvarende offshoreenergi i et velfungerende energimarked som led i en fremtidssikret model, herunder fremme af hybride projekter og nye former for samarbejde; opfordrer Kommissionen til at undersøge bedre udviklingsbetingelser for hybride projekter med henblik på at sikre en bedre og hurtigere gennemførelse af hybride projekter for vedvarende offshoreenergi og mere fleksible vilkår for at fremme innovation, herunder nye kategorier af aktiver, navnlig for havvindmølleparker, der er forbundet med samkøringslinjer for to eller flere markeder; anerkender, at tarifferne bør tage højde for den risiko, som er forbundet med at have førerrollen i branchen og investere i ibrugtagning af ny teknologi;
38.

noterer sig Kommissionens igangværende arbejde med en EU-resultattavle for beskatning; anbefaler, at der anvendes økonomiske indikatorer, der gør det muligt at påvise forvridninger på det indre marked, som f.eks. niveauet af udenlandske direkte investeringer, royalties og rentebetalinger; fremhæver, at en sådan resultattavle skal bidrage til bekæmpelsen af skadelig skattekonkurrence; opfordrer Kommissionen til at tage behørigt hensyn til de betydelige tab af offentlige indtægter, der følger af nationale skattepolitikker, som letter skatteunddragelse; anerkender, at denne resultattavle for beskatning bør opbygges som et instrument til at hjælpe medlemsstaterne med at gennemføre sunde og robuste reformer på skatteområdet; advarer mod brugen af denne resultattavle til udskamning af bestemte medlemsstater, men mener, at den kan fremme debatten om de nødvendige reformer; opfordrer til et stærkt samarbejde med de nuværende EU-platforme om at opbygge denne resultattavle; mener, at dette nye instrument kan blive nyttigt for processen omkring det europæiske semester og navnlig for de landespecifikke anbefalinger;
22.

bemærker, at den kommende revision af direktivet om salg af varer bl.a. kan omfatte foranstaltninger, der har til formål at tilskynde forbrugerne til at vælge reparation frem for udskiftning, såsom forpligtelsen til at sørge for et erstatningsprodukt, mens visse produkter repareres; mener, at der for at fremme reparation af produkter bør tilbydes visse incitamenter til forbrugere, der vælger at reparere i stedet for at udskifte; mener, at en udvidet garanti kan være et incitament til at vælge reparation frem for udskiftning; tilføjer, at sælgere altid bør informere forbrugerne om alle de muligheder, de har til rådighed, på lige fod, herunder reparation og tilknyttede garantirettigheder;
7.

fordømmer på det kraftigste fængslingen af Sakharovprismodtageren Aleksej Navalnyj og gentager sin opfordring til øjeblikkelig og betingelsesløs løsladelse af ham samt af de hundredvis af andre russiske borgere, der ubegrundet tilbageholdes alene for at have vovet at demonstrere til fordel for demokrati og fred eller for at forbedre deres rettigheder, herunder retten til ytringsfrihed og retten til at deltage i fredelige forsamlinger; opfordrer de russiske myndigheder til at forbedre forholdene i fængsler og tilbageholdelsesfaciliteter med henblik på at opfylde internationale standarder; mener, at Aleksej Navalnyjs humanitære, sundheds- og sikkerhedsmæssige situation er et prioriteret anliggende for EU; opfordrer de russiske myndigheder til at træffe alle nødvendige foranstaltninger for fuldt ud at sikre hans rettigheder under hans ulovlige tilbageholdelse; fordømmer, at retssagen mod Aleksej Navalnyj ikke respekterede hans ret til en retfærdig rettergang, og gentager sin opfordring til en snarlig gennemsigtig undersøgelse af forgiftningen af Aleksej Navalnyj;
8.

opfordrer indtrængende Guatemalas regering til at træffe de nødvendige foranstaltninger til at styrke lovgivningen og politikkerne til beskyttelse af menneskerettighedsforkæmpere, herunder miljøforkæmpere og journalister, og til at udvikle en offentlig politik til beskyttelse af menneskerettighedsforkæmpere i overensstemmelse med Den Interamerikanske Menneskerettighedsdomstols afgørelse fra 2014 og det tilsagn, som Guatemala selv afgav over for FN's Menneskerettighedsråd i 2018; henstiller, at Guatemalas regering ratificerer Escazú-aftalen;
M.

der henviser til, at Nordkorea fortsat har udviklet sine nukleare kapaciteter og sit ballistiske missilprogram, hvilket senest blev demonstreret af stigningen i missilprøvninger i begyndelsen af 2022; der henviser til, at EU har indført sanktioner over for 57 personer og ni enheder for at bidrage til Nordkoreas programmer vedrørende nukleare og ballistiske missilkapaciteter eller andre masseødelæggelsesvåben eller for at omgå sanktioner; der henviser til, at spredning af nukleare, kemiske og biologiske våben og deres fremføringsmidler udgør en trussel mod den internationale fred og sikkerhed; der henviser til, at Nordkorea, der trak sig ud af ikke-spredningstraktaten (NPT) i 2003, siden 2006 har gennemført atomprøvesprængninger og i 2009 officielt erklærede, at det havde udviklet et atomvåben, hvilket betyder, at truslen om udvikling af landets nukleare kapaciteter klart er blevet forstærket; der henviser til, at Nordkorea den 20. april 2018 meddelte, at det straks ville suspendere atom- og missilafprøvningen og lukke Punggye-ri-anlægget, der var blevet anvendt til seks tidligere atomprøvesprængninger; der henviser til, at Rådet for Den Europæiske Union fordømte Nordkoreas affyring af et interkontinentalt ballistisk missil den 24. marts 2022 som et brud på suspensionen af interkontinentale ballistiske missiler, som Nordkorea havde lovet, og en overtrædelse af FN's sanktioner; der henviser til, at EU den 22. marts 2022 indefrøs aktiver og indførte rejseforbud i henhold til EU's globale ordning for menneskerettighedssanktioner over for to personer og en enhed i Nordkorea;